CELEX: 62011TN0611
Language: da
Date: 2011-12-01 00:00:00
Title: Sag T-611/11: Sag anlagt den 1. december 2011 — Spa Monopole mod KHIM — South Pacific Management (Manea Spa)

4.2.2012   
            
            
               DA
            
            
               Den Europæiske Unions Tidende
            
            
               C 32/34
            
         Sag anlagt den 1. december 2011 — Spa Monopole mod KHIM — South Pacific Management (Manea Spa)
   (Sag T-611/11)
   2012/C 32/69
   Stævningen er affattet på fransk
   
      Parter
   
   
      Sagsøger: Spa Monopole, compagnie fermière de Spa SA/NV (Spa, Belgien) (ved advokaterne L. De Brouwer, E. Cornu og E. De Gryse)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: South Pacific Management (Papeete, Polynesien)
   
      Sagsøgerens påstande
   
   
               —
            
            
               Afgørelse truffet den 8. september 2011 af Første Appelkammer ved Harmoniseringskontoret (forenede sager R 1776/2010-1 og R 1886/2010-1) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: South Pacific Management
   
      Det omhandlede EF-varemærke: Ordmærket »Manea Spa« for varer og tjenesteydelser i klasse 3, 24, 25, 43 og 44
   
      Indehaver af det i indsigelsessagen påberåbte varemærke eller tegn: Spa Monopole, compagnie fermière de Spa SA/NV
   
      Det påberåbte varemærke eller tegn: De i Benelux registrerede ordmærker »SPA« og »Les Thermes de Spa« for varer og tjenesteydelser i klasse 3, 32 og 42 (nu klasse 44)
   
      Indsigelsesafdelingens afgørelse: Delvist afslag på indsigelsen
   
      Appelkammerets afgørelse: Afslag på sagsøgerens klage
   
      Søgsmålsgrunde: Tilsidesættelse af artikel 8, stk. 1, litra b), i forordning nr. 207/2009 ved vurderingen af ligheden mellem de omtvistede varemærker, af betydningen af det fornødne særpræg, der er opnået ved brugen af varemærket »SPA«, og af risikoen for forveksling, samt tilsidesættelse af artikel 8, stk. 5, i forordning nr. 207/2009 hvad angår vurderingen af renomméet for varemærkerne »SPA« og »Les Thermes de Spa«.